 Markii kulanku soo dhamaaday waxa saxaafadda la hadlay gudoomiyaha hayadda shaqaalaha dawladda, Mudane Sharmaake Axmed Muxumed Geelle, waxaanu yidhi Saaka gudida sare ee Hayadda Shaqaalaha Dawladda oo ka kooban qeybaheeda kala duwan ee Hayadda shaqaaluhu ka kooban tahay, waxay kulan xogsiin iyo xoq qaadasho ah ay ugu yimaadeen Madaxweynaha Jamhuuriyadda Somaliland iyo Madaxweyne ku xigeenka, Mudane, Cabdiraxmaan Cabdilaahi Ismaaciil Saylici, waxaa aad iyo aad marka koobaad hayadda shaqaalaha dawladda ugu sharaf ah uguna farxada in Madaxweynaha Jamhuuriyadda Somaliland ay noqoto hayaddii ugu horaysay ee uu u yeedho, si uu xogna uga qaato dardaaran iyo ammarrana u faro, hayadda shaqaalaha oo loo yeedha waxay la macnatahay cududii shaqaalaha qaranka oo dhan in laysugu yeedhay markaana loo sheegayo dardaaranka iyo dardar gelinta, siday Madaxweynaha Jamhuuriyadda Somaliland uga goantahay qiimaha uu u hayo shaqaalaha qaranka. 